|  |  |
| --- | --- |
| Numri i lëndës: | 2018:039902 |
| Datë: | 30.07.2018 |
| Numri i dokumentit: | 00093098 |

**P. nr.1320/17**

**NË EMËR TË POPULLIT**

GJYKATA THEMELORE NË PEJË D.P, gjyqtari Sejdi Blakaj me sekretaren juridike Gjyljeta Çorkadiu , në lëndën penale kundër të pandehurit Xh.O, sipas aktakuzës së PTH-së D.P. në Pejë PP/II.nr.2785/17 të dt.19.12.2017 për shkak të veprës penale: posedim i paautorizuar i narkotikëve dhe substancave psikotrope ose analoge nga neni 275 par 1 të KPRK-së, pas përfundimit të shqyrtimit fillestar, publik dhe me gojë, të mbajtur në pranin e të pandehurit Xh. O dhe të prokurorit të shtetit Sanije Gashi Seferi me dt.30.7.2018 ka marrë dhe botërisht ka shpallë këtë :

**A K T GJ Y K I M**

**I pandehuri Xh.O i lindur me dt. në S tani me vendbanim në P.lagja D rruga M. C. nr. 1,i biri Xh. dhe nënës H e gjinisë F , , Shqiptar, shtetas i Republikës së Kosovës, gjendet në liri.**

**ËSHTË FAJTOR**

Për arsye se:

Me dt. 13.11.2017, rreth orës 14:00 në Pejë , pa autorizim ka poseduar substancë narkotike, në atë mënyrë që pasi fillimisht Njësitit i Hetimeve për Trafikim me Narkotik i Pejës me të arritur në lagjen K , konkretisht në parkun e madh të qytetit, afër liqenit i cili gjendet po në këtë park, vërejnë një grup personash duke konsumuar substancë narkotike dhe pasi patrulla në fjalë u vihet pas këtyre të fundit , i pandehuri Xh hedhë një qese plasmasi me ngjyrë të kaltër , të cilën qese kur patrulla e policisë e hapë , e vërejnë se në te kishte substancë të dyshuar narkotike në formë bari , me ngjyrë të gjelbër e cila pas matjes rezulton të jetë në peshë prej 14,28 gram, me ç’ rast të njëjtën e konfiskojnë.

-me çka ka kryer vepre penale : posedim i paautorizuar i narkotikëve dhe substancave psikotrope ose analoge nga neni 275 par 1 të KPRK-së

Prandaj gjykata të pandehurin konform nenit 41, 42,43,46 ,49 ,50,51,52, dhe nenit 275 par 1 të KPRK-së.

**E GJYKON :**

Me dënim me gjobë në lartësi prej 200 euro e të cilën gjobë i pandehuri fare nuk do ta paguaj nëse në afat prej 1( një )viti nuk kryen ndonjë vepër tjetër penale.

**Me dënim të kushtëzuar burgu,**

Në atë mënyrë që ia përcakton dënimin me burg në kohëzgjatje prej 4 muajsh , e të cilin dënim i pandehuri fare nuk do ta vuaj nëse në afat prej 1 viti nuk kryen ndonjë vepër tjetër penale

I pandehuri për shkak të gjendjes së varfër ekonomike lirohet nga pagimi i paushallit gjyqësorë .

Substanca narkotike e llojit “ (Marihuan) ,, në peshë prej 14,28 gr - KONFISKOHET

Shpenzime procedurale nuk ka pasur .

**A r s y e t i m**

Prokuroria Themelore në Pejë me dt.19.12.2017, kundër të pandehurit Xh. O ka ngritë aktakuzë PP/II. nr.2785/17 për vepër penale : posedim i paautorizuar i narkotikëve dhe substancave psikotrope ose analoge nga neni 275 par 1 të KPRK-së, duke i propozuar gjykatës që pas përfundimit të shqyrtimit gjyqësorë të pandehurin ta shpallë fajtorë , ta dënoj sipas ligjit dhe ta obligoj në pagimin e shpenzimeve procedurale .

Në shqyrtimin fillestarë i pandehuri – pasi që paraprakisht i është lexuar aktakuza , është njoftuar me të drejtat dhe detyrimet procedurale dhe pasojat e pranimit përkatësisht të mos pranimit të fajësisë- e ka pranuar fajësinë dhe ka manifestuar keqardhje për atë që i ka ndodhur. Këtë pranim fajësie gjyqtari – pasi që paraprakisht e ka marrë pëlqimin e prokurorit të shtetit, i bindur se pranim fajësinë i pandehuri e ka bërë ashtu siç e parasheh ligji – vullnetarisht dhe pa u ndikuar nga askush dhe në asnjë mënyrë -e ka pranuar .

Meqenëse i pandehuri e pranoj fajësinë gjyqtari kaloj në marrjen e vendimit lidhur me llojin dhe lartësinë e masës ndëshkuese , me ç rast i pati parasysh të gjitha rrethanat rënduese dhe lehtësuese. Rrethanë renduese në rastin konkret gjyqtari nuk ka gjetur , kurse nga ato lehtësuese ka çmuar : pranimin e sinqertë të fajësisë , pendimin e thellë për këtë gjë, qëndrimin korrekt në gjykatë, pa dënueshmërinë e mëparshme gjendjen e varfër ekonomike, moshën e re, faktin se i pandehuri nuk ka prindër dhe jeton tek halla, dhe kësisoj gjyqtari mendon se edhe me një vendim si në dispozitvin e aktgjykimit ndaj të pandehurit do të arrihet qëllimi i ndëshkimit i paraparë me neni 41 të KPK-së .

Vendimi mbi shpenzimet e procedurës penale dhe të paushallit gjyqësor është marrë konform nenit 450 të KPPRK-së.

Vendimi mbi konfiskimin substancës narkotike është marrë konform nenit 62 par 2 pika 2.7 dhe nenit 69 të KPRK-së.

Nga sa u tha më lartë konform nenit 365 të KPPRK-së u vendos si më lartë.

Nga Gjykata Themelore në Pejë D.P. datë.30.7.2018.

Sekretarja juridike Gjyqtari

Gjyljeta Çorkadiu Sejdi Blakaj

KËSHILLA JURIDIKE

Kundër këtij aktgjykimi lejohet

Ankesa në afat prej 15 ditësh nga

Dita e marrjes , Gjykatës të Apelit në Prishtinë

E përmes kësaj Gjykate .